**Rebecca Quin** (s. 30. tammikuuta 1987)  on irlantilainen showpainija ja työskentelee WWE:ssä nimellä **Becky Lynch**. Hän on tällä hetkellä Raw brändissä. Quin on yksi WWE:n tunnetuimmista ja parhaiten palkatuista painijoista. Lynch on tällä hetkelle hallitseva NXT Women's Championship-mestari.

Uran alku 2002-2013
-------------------

Quin kiinnoistui painista vuonna 2002, kun Fergal Devitt ja Paul Tracey avasivat Irlantiin painikoulun. Hän aloitti harjoittelun siellä yhdessä veljensä kanssa. Quin käytti alkuaikoina kehänimeä Rebecca Knox.  Vuonna 2005 Quin liittyi uuteen kanadalaiseen SuperGirls Wrestling brändiin, joka oli tarkoitettu vain naispuolisille painijoille. Hänestä tuli ensimmäinen SuperGirls Champion-mestari. (nykyään ECCW Women's Championship) Painiessaan Saksassa 2006 Quin sai pahan päävamman, jonka jälkeen hän kärsi kivuliaista päänsäryistä, näön heikkenemistä ja surinaa korvassa. Loukkaantumisen vuoksi Quin piti kuuden vuoden tauon painimisesta.

WWE
---

Becky Lynch NXT:ssä 2015
Keväällä 2013 Quin allekirjoitti sopimuksen WWE:n kanssa ja muutti Floridaan NXT:n alaisuuteen. Samalla hän vaihtoi kehänimekseen Becky Lynchin. Hän teki kehädebyyttinsä seuraavan vuoden kesäkuussa ja otteli Bayleytä, Banksia ja Charlotte Flairin kanssa. Hän osallistui myös NXT Women's Championship mestaruusotteluun, mutta kyseisen ottelun voitti Banks. 

Kesällä 2015 Quin siirtyi Raw-brändiin, joka on toinen pääohjelmista. Samaan aikaan alkoi uusien tulokkainen kanssa WWE Divas -divioonan vallankumous.  Alkuvaiheessa tulokkaat ottelivat konkareitten kanssa, mutta vähitellen myös alkoi otella keskenään. Becky Lynch otteli useita kertoja Charlottea vastaan Divas Championship-mestaruudesta, mutta Charlottan isä Ric Flair pilasi mahdollisuuden voittoon useasti.
Vuonna 2016 Lynch siirtyi Smackdown-brändiin ja osallistui syyskuussa järjestettyyn Backlash-tapahtuman kuuden painijan eliminointiotteluun uudesta WWE Smackdown Women’s Championship mestaruudesta. Hänestä tuli ensimmäinen mestari voitettuaan viimeisenä Carmellan luovutuksella. Lynch onnistui pitämään mestaruutta hallussaan 84 päivää, jolloin hän hävisi mestaruuden Alexa Blissille pöytäottelussa TLC: Tables, Ladders & Chairs-tapahtumassa.

Sen jälkeen Lynch osallistui niin Royal Rumbleen, ensimmäiseen naisten tikapuu-otteluun Money in the Bankissa, kuin myös kapteenina Survivor Series-tapahtumaan. Vuoden 2018 kesällä Lynch voitti useita otteluita, jonka ansiosta pääsi osallistumaan mestaruusotteluihin. Hell in a Cell -tapahtumassa Lynch voitti toista kertaa WWE Smackdown Women’s Championship -mestaruuden Charlotte Flairiltä.Näihin aikoihin Lynch alkoi käyttämään lempinimeä "The Man", väittäen olevansa yrityksen paras painija. Lynch puolusti mestaruuttaan Asukaa ja Flairia vastaan Tables, Ladders and Chairs-ottelussa, jonka hän hävisi Asukalle, kun Ronda Rousey sekaantui otteluun avustaen Asukaa voittoon.

Becky Lynch the Man.
Vuonna 2019 Lynch osallistui Royal Rumblessa mestaruusotteluun Asukaa vastaan, mutta ei onnistunut voittamaan mestaruutta. Vielä samana iltana Lynch osallistui myös naisten Royal Rumble-otteluun sijalta 28. ja voitti koko ottelun. Royal Rumble-ottelen voiton ansiosta Lynch valitsi Wrestlemania 35 mestaruusotteluun Ronda Rouseyn Raw Women's Championship-mestaruudesta. Tähän otteluun lisättiin myös Smackdown-mestari Charlotta Flair, joten lopulta oteltiin "Voittaja saa kaiken"-ottelu. Molemmat mestaruuden voitti Becky Lynch ja lempinimen "Becky Two Belts" Kuukautta myöhemmin Lynch hävisi Smackdown-mestaruuden takaisin Flairille Money in The Bank -tapahtumassa Lacey Evansin sekaannuttua otteluun. Lynch on pisimpään WWE Raw Women’s Championship-mestaruutta hallinnut painija ja Lynch piti Raw-mestaruutta hallussaan menestyksekkäästi yli vuoden ajan, kunnes joutui luopumaan mestaruudestaan raskautensa vuoksi toukokuussa 2020 ja jäi vapaalle tämän jälkeen.

Lynch teki yllätyspaluun takaisin 15 kuukauden tauon jälkeen vuoden 2021 SummerSlamissä. Hänellä oli ottelu Bianca Belairia vastaan naisten SmackDown Championship -mestaruudesta, jonka hän voitti alle puolessa minuutissa. Hänestä tuli Smackdown-mestari neljättä kertaa. Lokakuussa 2021 Lynch ja Flair vaihtoivat mestaruudet keskenään brändivaihdosten vuoksi ja näin ollen jatkoi uutena Rawin mestarina. Lynch hävisi mestaruuden Wrestelemania 38:ssa Bianca Belairille, mutta ehti tätä ennen otella myös WWE Hall of Fame -jäsentä Litaa vastaan mestaruudesta. Lynch loukkasi olkapäänsä heinäkuun lopussa järjestetyssä Summerlamissä Belairia vastaan ja joutui jäämään sivuun useaksi kuukaudeksi. Lynch palasi kehään marraskuun lopussa järjestetyssä Survivor Series WarGames -tapahtumassa. Tapahtumassa Lynchin tiimi voitti Bayleyn joukkueen. Helmikuun lopussa 2023 Lynch voitti WWE Women's Tag Team Championship -mestaruuden yhdessä Litan kanssa Damage CTRL:lta. He pitivät mestaruutta hallussa 43 päivää. Joukkuemestaruuden jälkeen Lynchillä oli "riita" WWE Hall of Fame -jäsenen  Trish Stratuksen kanssa, joka päättyi otteluun teräshäkissä Paybackissa, jossa Lynch voitti Stratuksen selätyksellä. Paybackin jälkeen Lynch haastoi NXT:n naistenmestari Tiffany Strattonin otteluun mestaruudesta. NXT:n jaksossa 12. syyskuuta Lynch voitti itselleen NXT Women's Champion-mestaruuden, jolloin hänestä tuli samalla kuudes WWE:n Women's Grand Slam-mestari.

Filmografia
-----------

### Elokuva

| Vuosi | Elokuva | Rooli | Huom. |
| --- | --- | --- | --- |
| 2018 | *The Marine 6: Close Quarters* | Maddy Hayes | Filmi debyytti |
| 2021 | *Rumble: Monsterit kehässä* | Axehammer | ääni |

### Televisio

| Vuosi | TV-sarja | Rooli | Huom. |
| --- | --- | --- | --- |
| 2013 | *Viikingit (televisiosarja)* | Stuntteja | 1.jakso |
| 2019 | *Ridiculousness* | Itseään | Jakso: "Becky Lynch" |
| 2020 | *Billions* | Itseään | jakso: "The New Decas" |
| *Game on* | itseään |  |
| 2022 | *Young Rock* | Cyndi Lauper | Kausi 3, jakso 1 |

Mestaruudet ja saavutukset
--------------------------

* **SuperGirls Wrestling**
	+ SuperGirls Championship (1 kerta)
* **WWE**
	+ WWE Raw Women’s Championship (2 kertaa)
	+ WWE Smackdown Women’s Championship (4 kertaa)
	+ Women’s Tag Team Championship (1 kerta) Litan kanssa
	+ NXT Women's Championship (1 kerta)
	+ Naisten Royal Rumble voitto (2019)

Lähteet
-------

1. 1 2 3 4 5 6 7 8 9 10 11 12  Quin Wrestlingdatassa. Wrestlingdata.
2. 1 2 3 4  WWE virallinen sivusto
3. ↑  Parhaiten palkatut showpainijat. Talksport.com.
4. 1 2  NXT TV results (9/12)Viitattu 15.9.2023
5. ↑  Rebecca Knox
6. ↑  Rebecca Knox SuperGirls
7. ↑  Rebecca Knox loukkaantui.
8. ↑  Uusi kehänimi.
9. ↑  Divojen vallankumous. Pwtorch.com.
10. ↑  2016 Backlash tulokset.
11. ↑  Lynchin ja Blissin pöytäottelun tulokset. Wwe.com.
12. ↑  2018 Hell in the Cell-tapahtuman tulokset. Pwinsider.com.
13. ↑  2018 TLC-tapahtuman tulokset. Pwinsider.com.
14. ↑  2019 Roual Rumble-tapahtuman tulokset
15. ↑  20119 Wrestlemania 35-tapahtuman tulokset
16. ↑  Becky Lynch luopuu mestaruudestaan raskauden vuoksi.
17. ↑  2021 Summerslam tulokset. Prowrestling.
18. ↑  2022 Survivaor Series WarGames-tapahtuman tulokset. Prowrestling.
19. ↑  2023 Payback-tapahtuman tuloksetViitattu 15.9.2023


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |